text: Tog springkniv med i byen
  07 september 2014 kl. 05.58
  En 22 årig mand står til en straf, fordi han blev taget med en springkniv i nat i Sønderborg.
  En ung mand fra Sønderborg havde taget en springkniv med, da han tog i byen i Sønderborg i nat.
  Han brugte den dog ikke til at stikke med, men til at vise frem.
  Det er et farligt og ulovligt våben, som politiet derfor konfiskerede.
  Den 22-årige kan nu se frem til at blive straffet.
  